cyanic-selkie/wikianc huggingface dataset:
Սալեմ (հեռուստասերիալ)
Մշակում
WGN America-ն 2012 թվականի հուլիսին առաջին անգամ հայտարարել է, որ ունեն ծրագրեր «Չարիք» անվանումով հեռուստասերիալի ստեղծման մասին ։ 2013 թվականի հունիսի 4-ին հեռուստաալիքը պիլոտային էպիզոդի փոխարեն պատվիրել է միանգամից առաջին եթերաշրջանը՝ բաղկացած 13 սերիայից և տվել է հեռուստասերիալին նոր անվանում՝ «Սալեմ» ։ Նախագիծը ստեղծել են Ադամ Սայմոնը և Բրեննոն Բրահան, որոնք դարձել են գործադիր պրոդյուսերներ Ջեֆ Քվադինետցի և Ջոշ Բերիի հետ ։ 2013 թվականի նոյեմբերի 8-ին սկսվել են նկարահանումներ Լուիզիանա նահանգի Շրիպովտ քաղաքի մեծ արվարձանում, որն ստեղծվել է 17-րդ դարի Մասաչուսեթսի նման ։
Քասթինգ
Քասթինգի մեկնարկի մասին հայտարարվել է 2013 թվականի հոկտեմբերին։ Էշլի Մադեքվեն դարձել է առաջին դերասանուհին, որն ստացել է Տիտուբայի՝ Մերի Սիբլիի գրավիչ և խորհրդավոր օգնականի դերը ։ Սեթ Գեյբլը հաջորդ դերասանն է, որն ստացել է տեղի արիստոկրատ և Սալեմում վհուկների որսը գլխավորող Քոթոն Մեյզերի դերը ։ Հետո հեռուստասերիալում դերեր են ստացել Ջանեթ Մոնտգոմերին և Քսանդեր Բերքլին։ Մոնտգոմերին ընտրվել է Մերի Սիբլիի՝ Սալեմի ամենահզոր վհուկի և քաղաքային վարչության հարուստ անդամ Ջորջ Սիբլիի կնոջ դերի համար։ Բերքլին ստացել է դատավոր Ջոն Հեյլի դերը, որը Սալեմի քաղաքային վարչության անդամներից մեկն է ։ Հետո Շեյն Ուեսթը ստացել է է Ջոն Օլդենի գլխավոր դերը, որը պատերազմի կոփված վետերան և գերի է՝ ներգրավված է Սալեմի վհուկների որսի մեջ ։ Թամզին Մերչանտը նույնպես հաստատվել է Էն Հեյլի դերում՝ տաղանդավոր նկարչուհու, որը սիրահարվում է Ջոն Օլդենին՝ Սալեմ ժամանելու ժամանակ։ Էլիզ Էբերլին դարձել է վերջին գլխավոր դերասանուհին, որը հաստատվել է մոլեգնության մեջ կասկածյալ Մերսի Լյուիսի՝ քահանա Լյուիսի դստեր դերի համար ։ 2014 թվականի հունիսի 1-ին Սթիվեն Լենգը ստացել է Ինկրիզ Մեսերի՝ Քոթոն Մեյզերի հոր և նույնիսկ ավելի մոլեռանդ Վհուկների որսորդի երկրորդական դերը ։
Քննադատների արձագանքը
Metacritic քննադատական ագրեգատոր կայքում «Սալեմ» հեռւստասերիալը ստացել է 100-ից 50 միավոր՝ 16 քննադատների արձագանքների հիման վրա։ Հեռուստասերիալը ավելի հանրաճանաչ է դարձել հեռուստադիտողների մոտ, քան քննադատների, այսպիսով Metacritic կայքում վարկանիշը կազմել է 10-ից 6,8 միավոր, իսկ IMDB-ում՝ 7,2 : Մյուս քննադատական ագրեգատոր կայքում՝ Rotten Tomatoes-ում հեռուստասերիալն ստացել է 54% «թարմ» (դրական) արձագանքներ, իսկ միջին վարկանիշը կազմել է 10-ից 5,5 միավոր՝ 26 քննադատների արձագանքների հիման վրա ։
Էլիսոն Սթոուներ
Էլիսոն Սթոուներ (Alyson Rae Stoner ), ամերիկյան երգչուհի, պարուհիներ, մոդել։
Մեծ ճանաչում է ստացել «Ամեն ինչ թիփ թոփ կամ Զակի և Քոդիի կյանքը» (Մաքսի դերում), « Քեմփ Ռոք» և « Քեմփ Ռոք 2։ Վերջին համերգ» (Քեյթլին Գելեր), « Քայլ առաջ», «Քայլ առաջ 3D», «Քայլ առաջ 5» (Կամիլլա Գեյջ) ֆիլմերում խաղացած դերերով ։
Վաղ տարիներ
Սթոուները ծնվել է Օհայո նահանգի Տոլեդո քաղաքում՝ Լուան Հոջեսի (ծննդյամբ Ադամ)՝ Օուենս Իլինոյսի նախկին գործադիր քարտուղարի և Չարլի Սթոուների ընտանիքում։ Էլիսոնի ծնողները բաժանվել են, երբ նա դեռ շատ փոքր էր։ Էլին ընտանիքի ամենափոքր երեխան է, ունի երկու մեծ քույր՝ Քորին և Ջիյմին։ Նա Տոլեդոյում սովորել է Maumee Valley Country Day School-ում, նաև՝ Օ'Քոնելի պարի ստուդիայում՝ բալետ, ջազ և չեչոտկա ։ Աշխատել է նաև որպես մոդել, պարի և դերասանական վարպետության համար շահել է բազմաթիվ մրցանակներ։ Դրանից հետո Էլիսոնը որոշել է պարել հիփ հոփ և հայտնվել է Միսի Էլիոթի «Work It» տեսահոլովակում։
Պարեր
Լոս Անջելեսում ստանալով խորեոգրաֆիայի մի քանի դաս՝ Էլիսոնը նկարահանվել է Միսի Էլիոթի «Work it», «Gossip folks», «I’m really hot» և Bow Wow-ի «Take ya home» տեսահոլովակներում, ինչպես նաև Էմինեմի հետ «Just lose it» տեսահոլովակում։ Նա նաև 2005 թվականին «Nickelodeon Kids Choice Awards», «OutKast» և 2004 թվականին «Kid’s Choice Awards» մրցանակների ժամանակ եղել է Ուիլ Սմիթի պարուհիներից։ Սթոները 2003-2006 թվականներին պարել է «JammXKids» կոչվող խմբում։ Ժամանակի պակասի պատճառով 2006 թվականին լքել է խումբը, բայց շարունակել է աշխատել առանձին երեխաների հետ։ Նա նաև եղել է Shark Tale DVD-ի պարողներից մեկը։ Այժմ Էլիսոնը հիփ-հոփ է դասավանդում Millenium Dance Complex-ում, որտեղ համարվում է մաստեր կլասի ամեներիտասարդ ուսուցիչը։ 2015 թվականի փետրվարին նա հրապարակել է պարային տեսահոլովակ, որը նվիրված էր Միսի Էլիոթին։ Տեսանյութը առաջին շաբաթվա ընթացքում հավաքել է ավելի քան 12 միլիոն դիտում։
Կինոմատոգրաֆիա և հեռուստատեսություն
2002 թվականին Էլիսոնը Մայքլ Ալան Ջոնսոնի հետ եղել է Disney Channel-ի «Mike’s Super Short Show»-ի համահեղինակը։ Էլիսոնը նկարահանվել է նաև դեռահասների մասին կատակերգական սերիալներում, ինչպիսիք են` «Դրեյքը և Ջոնը», «Ամեն ինչ թիփ թոփ կամ Զակի և Քոդիի կյանքը», «That’s So Raven»։
2006 թվականին նա դեր է ստացել «Քայլ առաջ» ֆիլմում (Կամիլա Գեյջ)։ Այժմ նա «Ֆինեսն ու Ֆերբը» մուլտսերիալում հնչյունավորում է Իզաբելլա Գարսիա-Շապիրոյին և Ջենիին։ 2008 թվականին «Քեմփ Ռոք» մանկական ֆիլմում խաղացել է սկսնակ պրոդյուսեր Քեյթլին Գելլարի դերը։ Ֆիլմում նրա գործնկերներն են եղել Դեմի Լովատոն և Jonas Brothers-ը ։
2010 թվականին Սթոները խաղացել է 3D ձևաչափով նկարահանված «Քայլ առաջ» ֆիլմի երրորդ մասում։ Նա կրկին խաղացել է Կամիլլա Գեյջի՝ Լոսյայի լավագույն, սրտամոտ ընկերուհու դերը։ «Բժիշկ Հաուս» սերիալի Էպիզոդում Էլիսոնը խաղացել է Թելլիի՝ 14-ամյա հիվանդ դեռահաս աղջկա դերը։ 2014 թվականինին հեռարձակվել է «Քայլ առաջ։ Ամեն ինչ կամ ոչինչ» ֆիլմը, որտեղ նա խաղացել է Կամիլա Գեյջի՝ Լոսյայի ընկերուհու դերը։ 2015 թվականի փետրվարին Էլիսոնը հայտնել է «Summer Forever» ֆիլմում նոր դերի մասին։ Ֆիլմը հեռարձակվել է 2015 թվականի սեպտեմբերի 4-ին։ 2018 թվականին հեռարձակվել է «Mr. Invincible» ֆիլմը, որտեղ Էլիսոնը կատարել է գլխավոր դերերից մեկը։ Ֆիլմի նկարահանումների համար դերասանուհին թռել է պարաշյուտով։
Երաժշտություն
Էլիսոնը ձայնը կատարելագործելու համար աշխատել է պրոդյուսերների, կոմպոզիտորների և վոկալի ուսուցիչների հետ։ 2010 թվականի ապրիլի 4-ին նա ՅուԹյուբ վիդեո է տեղադրել, որտեղ տեղեկացրել է 2010 թվականի ապրիլի 20-ին իր դեբյուտային սինգլի՝ «Flying Forward»-ի թողարկման մասին ։ 2011 թվականին Սթոուները թողարկել է իր դեբյուտային մինի ալբոմը՝ «Beat The System»-ը։
2013 թվականին թողարկվել է «Dragon (That’s What You Wantet)», իսկ 2015 թվականին՝ «Pretty Girls» սինգլը (որտեղ Էլիսոնը խաղացել է գլխավոր դեր), որը դարձել է «Սիրուհիներ» ֆիլմի սաունդթրեքը։ Այդ նույն տարում Սթոուները երգել է «Հավերժ ամառ» ֆիլմի սաունդթրեքը, որտեղ Մեգան Նիկոլի և Աննա Գրեյս Բառլոյի հետ խաղացել է գլխավոր դեր։
2016 թվականին թողարկել է երկրորդ մինի ալբոմը «While You Were Sleeping», որում ներառված են «Woman», «Back to Church», «The Boy Is Mine» և «MIles» սինգլները։ 2018 թվականին Սթոուները թողարկել է «When It’s Right» սինգլը, որը նա նվիրել է իր սիրած կնոջը։
Հրատարակություններ
Էլիսոն Սթոուները KEWL ամսագրի համար «պարի խմբագիր» է։ Նա նաև վերջերս провела Amazon.com կայքում «Հանա Մոնտանա» հեռուստասերիալի աստղի՝ Մայլի Սայրուսի հետ։ «Քեմփ Ռոք» ֆիլմում նա նկարահանվել է Jonas Brothers-ի հետ։ Նկարահանվել է նաև «Ուրվականների քաղաք» ինտերնետ-սերիալում, որը ցուցադրվում է DM Kids կայքով ։ 2009 թվականի փետրվարին «Էլիսոն Սթոուներ նախագծում» նրան  տարբեր պարային ոճերը իրար միաձուլելու համար բնութագրել են որպես «պարի հիբրիդ»։ Շոուի ռեժիսորը եղել է Քեվին Շմիդտոմը՝ «Մեծածախ էժան է» ֆիլմի նրա գործընկերը։
2008 թվականի ամռանը նա «Քեմփ Ռոք» ֆիլմի իր գործընկերների՝ Դեմի Լովատոի, Քիլի Ուիլիամսի, Ռոշան Ֆեգանի, ինչպես նաև Շինո Կոյամադայի, Քոուլ Սփրոուսի և ուրիշ այլ դիսնեյի աստղերի հետ մասնակցել է «Disney Channel Games» նախագծում։ Էլիսոնը հայտնվել է նաև Wii Fit-ում, նա հնչյունավորել է Kingdom Hearts վիդեոխաղի Կայռի կերպարին։
Անձնական կյանք
2005 թվականին հարաբերություններ է ունեցել Քոուլ Սփրոուսի հետ։ Հարաբերությունները երկար չեն տևել։ Էլիսոնը ասել է, որ դերասնը իրն լքել է տասնմեկերորդ տարեդարձին։ Լուրեր էին շրջանառվում ամերիկյան դերասան և նախկին գործընկեր Վինսենթ Մարտելայի, ինչպես նաև «Քայլ առաջ» ֆիլմաշարի նախկին գործընկերոջ՝ Ադամ Սևանիի հետ նրա սիրավեպի մասին։
2018 թվականի մարտին նա քամինգ-աութ է արել՝ գրելով հոդված «Teen Vogue» պորտալում։ Էլիսոնը խոստովանել է, որ իրեն գրավում են ինչպես տղամարդիկ, այնպես էլ կանայք։
Արտաքին հղումներ
Կատեգորիա:Օգոստոսի 11 ծնունդներ Կատեգորիա:1993 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի երգիչներ Կատեգորիա:Ամերիկացի պարուհիներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի մոդելներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի երեխա դերասանուհիներ
Սաևկա (գյուղ, Գրեբյոնկայի շրջան)
Սաևկա (Саївка), գյուղ Ուկրաինայի Պոլտավայի մարզի Գրեբյոնկայի շրջանում։ Հիմնադրվել է 1820 թվականին։
2001 թվականի տվյալներով Սաևկա գյուղում բնակվում էր 33 մարդ։ Բնակավայրը զբաղեցնում է 0,977 կմ² տարածք։ Բնակչության խտությունը կազմում էր 33,78 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գրեբյոնկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1820 թվականին հիմնադրված բնակավայրեր
Կռզենի բարբառ
Կռզենի բարբառ, հայերենի բարբառ։ Ըստ ձևաբանական դասակարգման պատկանում է դերբայավոր խմբի «ս» ճյուղին, ըստ բազմահատկանիշ վիճակագրական դասակարգման՝ արևելյան խմբակցությանը։
Խոսվում է Ադրբեջանի Թովուզի շրջանում։ Բաղաձայնական համակարգը գրաբարյան է։ Ա, օ, ու ձայնավորները ձայնեղներից հետո քմայնանում են՝ ա, օ, ու (դաղձ, բուրդ, ձօր)։ էր, նէր-ից բացի ունի անի (քուռականի), նինք (մարդնինք), տինք (ախպերտինք) հոգնակիակերտները։ Հոլովական համակարգում առկա է 4 հոլովում՝ ի, ա, օ, ց։ Բացառականը կազմվում է էն, ներգոյականը՝ ըմ վերջավորությամբ։ Խոնարհման համակարգում սահմանականի անցյալն ու ըղձական ապառնին (ապրէյի՝ ապրում էի, ապրեի) և սահմանականի հավակատարն ու վաղակատարը (ապրած ըմ՝ ապրած եմ, ապրել եմ) նույն ձևն ունեն, կատարելին կազմվում է ժխտական դերբայով և օժանդակ բայով՝ դ նախամասնիկի հավելմամբ (գըձէդըմ՝ գցելու եմ, յէս դըմ բերի՝ ես եմ բերելու), պայմանական ապառնիի իմաստը արտահայտվում է վաղակատարի ձևերով (ասէլ ըս՝ կասես)։ Բացակայում են ապառնի դերբայը և պայմանականի ու հարկադրականի ձևերը։
Գրականություն
Կատեգորիա:Ս ճյուղի բարբառներ
Ժոզեֆին Ժապի
Ժոզեֆին Ժապի (Joséphine Japy; ), ֆրանսիացի դերասանուհի, առաջադրվել է «Սեզար» և «Լյումիեր» մրցանակների համար`«Ես շնչում եմ» ֆիլմում կատարած Չարլիի դերով։
Կենսագրություն
Ժոզեֆին Ժապին ծնվել է 1994 թվականին Փարիզում։ 2005 թվականին՝ 10 տարեկան հասակում, նորամուտ է կատարել կինոյում «Մոխրագույն հոգիներ» ֆիլմով։
2012 թվականին նկարահանվել է Կլոդ Ֆրանսուայի կյանքի մասին պատմող «Իմ ուղին» կենսագրական ֆիլմում, որտեղ կատարել Է Ֆրանս Գալլի դերը։ 2014 թվականին Լու դե Լաաժի հետ միասին հայտնվել է Մելանի Լորանի «Ես շնչում եմ» ֆիլմի գլխավոր դերերում։ Այս աշխատանքը կատարողներին բերել է «Սեզար» և «Լյումիեր» մրցանակների «ամենախոստումնալից դերասանուհի» անվանակարգում, ինչպես նաև քննադատների կողմից բարձր գնահատականների  ։
Ժապին սովորել է Լիոնի քաղաքական հետազոտությունների ինստիտուտում։ Հանդիպում է շեֆ-խոհարար Ժան Իմբերտի հետ, ով մինչ այդ ռոմանտիկ հարաբերությունների մեջ է եղել Ալեքսանդրա Ռոզենֆելդի հետ ։
Արտաքին հղումներ
Կատեգորիա:Ֆրանսիացի դերասանուհիներ
Դեբորա Ռեմինգթոն
Դեբորա Ռեմինգթոն (Deborah Remington, ամբողջական անունը՝ Դեբորա Ուիլյամս Ռեմինգթոն, Deborah Williams Remington), ամերիկացի աբստրակցիոնիստ նկարչուհի և մանկավարժ։
Կենսագրություն
Ծնվել է 1930 թվականի հունիսի 25-ին Նյու Ջերսի նահանգի Հադոնֆիլդ քաղաքում, եղել է Մալքոլմ Վան Դեյքի և Հեյզելի (ի ծնե՝ Ստյուարտ) Ռեմինգթոնի դուստրը ։ Հանդիսանում է նկարիչ և քանդակագործ Ֆրեդերիկ Ռեմինգթոնի սերնդի շառավիղ ։
Վաղ տարիքից հակում դրսևորելով արվեստի հանդեպ՝ աղջիկն ընդունվել է Philadelphia Museum School of Industrial Art դպրոց, այժմ՝ Ֆիլադելֆայի արվեստի համալսարան։ Շարունակելով կրթությունը Սան Ֆրանցիսկոյի գեղարվեստի ինստիտուտում՝ 1955 թվականին ավարտել է այն՝ ստանալով կերպարվեստի բակալավրի աստիճան (BFA)։ Նրա ուսուցիչը եղել է աբստրակցիոնիստ նկարիչ Քլիֆորդ Ստիլը ։
Ինստիտուտն ավարտելու ժամանակներից Դեբորան կապ է ունեցել Կալիֆորնիայի Bay Area-ի բիթ սերնդի հետ։ 1954 թվականին նա դարձել է վեց նկարիչներից և բանաստեղծներից մեկը և միակ կինը, որ Սան Ֆրանցիսկոյում հիմնել են գեղարվեստի լեգենդար Six Gallery պատկերասրահը։
Նկարչուհին երկու տարի ապրել և ճանապարհորդել է Ճապոնիայում, Հարավարևելյան Ասիայում և Հնդկաստանում։ Ճապոնիայում նա սովորել է դասական և ժամանակակից գեղագրություն և աշխատել դերասաններին անգլերեն սովորեցնելով։ Դրանով նա որոշակի մասնակցություն է ունեցել բ-կարգի ֆիլմերին, այդ թվում «Nightmare's Bad Dream» ֆիլմին ։ Վերադառնալով Միացյալ Նահանգներ՝ նա հիմնավորապես զբաղվել է գեղանկարչությամբ։ Իր աշխատանքները ցուցադրության է ներկայացրել Սան Ֆրանցիսկոյի Dilexi Gallery պատկերասրահում, անհատական ցուցահանդեսներ է ունեցել 1962, 1963 և 1965 թվականներին։ 1965 թվականին Դեբորա Ռեմինգթոնը տեղափոխվել է Նյու Յորք և արդեն 1966 թվականին իր առաջին անհատական ցուցահանդեսն է ունեցել Նյու Յորքի Bykert Gallery պատկերասրահում և Մանհեթենում։ Հաջորդող չորս անհատական ցուցահանդեսներն անցել են այդտեղ 1967 և 1974 թվականների միջակայքում ։
1983 թվականին Ռեմինգթոնը Կալիֆորնիայի Օրինջ շրջանի արվեստի թանգարանում անցկացրել է հետադարձ ցուցադրություն՝ նվիրված իր 20-ամյա գործունեությանը, որի համակարգողը եղել է Փոլ Շիմելը։ Այդ ցուցադրությունը հետագայում եղել է Կալիֆորնիայի Օքլենդի թանգարանում և այլ տեղեր։ 1984 թվականին նկարչուհին արժանացել է Գուգենհայմի թոշակի ։ 1999 թվականին ընտրվել է Դիզայնի ազգային ակադեմիայում և նույն թվականին ստացել է Pollock-Krasner Foundation ֆոնդի թոշակ ։
Դեբորա Ռեմինգթոնը 1973-1997 թվականներին դասավանդել է Cooper Union-ում, իսկ 1994-1999 թվականներին՝ Նյու Յորքի համալսարանում։ 1973 թվականին եղել է Թամարինդի ինստիտուտի ներկայացուցիչ նկարիչը ։
2010 թվականի ապրիլի 21-ին մահացել է քաղցկեղից Նյու Ջերսի նահանգի Մուրսթաուն քաղաքի իր տանը ։ Թաղվել է հայրենի քաղաքի Haddonfield Baptist Cemetery գերեզմանոցում  ։
Գործունեություն
Դեբորա Ռեմինգթոնի աշխատանքները մասնակցել են ավելի քան երեսուն անհատական ցուցահանդեսների և հարյուրավոր խմբակային ցուցադրությունների, այդ թվում և Ամերիկյան արվեստի Ուիթնի թանգարանում ամենամյա երեք ցուցադրությունները ։
Ռեմինգթոնի ստեղծագործությունները կան բազմաթիվ գեղավերստական հաստատություններում ինչպես ԱՄՆ-ում, այնպես էլ դրա սահմաններից դուրս՝ Չիկագոյի արվեստի ինստիտուտ, Կոլումբոսի գեղարվեստի թանգարան, Բերկլիի և Խաղաղօվկիանոսյան կինոարխիվի գեղարվեստական թանգարան, Սմիթսոնյան ամերիկյան արվեստի թանգարան, Ամերիկյան արվեստի Ուիթնի թանգարան, Օքլենդի ռազմապատմական թանգարան, Ֆրանսիայի ազգային գրադարան, Պոմպիդու կենտրոն, Բոյմանս վան Բյոնինգենի թանգարան և այլն։
Արտաքին հղումներ
Կատեգորիա:Ամերիկացի նկարչուհիներ Կատեգորիա:21-րդ դարի ամերիկացի կանայք Կատեգորիա:Կին արվեստագետներ Կատեգորիա:Ամերիկացի արվեստագետներ Կատեգորիա:Քաղցկեղից մահացածներ Կատեգորիա:Ամերիկացի մանկավարժներ Կատեգորիա:Ամերիկացի փորագրիչներ
Սաքարյա (գետ)
Սաքարյա (Sakarya, հաճախ նաև Սանգարիուս։ Σαγγάριος, Sangarius), գետ Թուրքիայի հյուսիսարևմտյան մասում, Փոքր Ասիա թերակղզում։ Թափվում է Սև ծովը։ Հիմնական վտակներն են Փորսուքը, Անկարան։ Վերջինիս ափին տեղակայված է մայրաքաղաք Անկարան։ Գետը նավարկելի չէ։ Գետի ափին է գտնվում Ադապազար քաղաքը։
Գետի վերին ափերը հոսում են պատմական Փռյուգիայով, իսկ գետաբերանի մոտ է գտնվում Բյութանիան։ Սաքարյա իր մեծությամբ Թուրքիայի երրորդ գետն է, իսկ երկարությունը կազմում է 824 կմ ։ Ավազանի տարածքը կազմում է մոտ 65 հզ. կմ², իսկ ջրի միջին ծախսը՝ մոտ 200 մ3/վ։
Սաքարյայի ափերը մշակված են, չնայած որ պահպանվել են անտառների մնացորդներ, հատկապես ուռենիների, լաստենիների, թեղիների և հացենիների ։ Գետի վրա կառուցվել է Սարըյար (գտնվում է Անկարայից 125 կիլոմետր հեռավորության վրա) և Գյոքչեկայա հիդրոէլեկտրակայանները։ Էկոլոգիական պատկերը գետի ոչ բավարար է ։
Գետի հիմնական տեսարժան վայրը Բեշքյոփրու (Beşköprü) կամուրջն է, որը ունի 430 մետր երկարություն և կառուցվել է Հուստինիանոս Ա կայսեր հրամանով ։
Նույն անունն է կրում նաև թուրքական մարզ, որի տարածքով է հիմնականում հոսում գետը։ Մարզի կենտրոնը Ադապազար քաղաքն է (նախկին անվանումը՝ Սաքարյա)։
Հնում Սանգարիուս գետը համարվում էր Գալաթիայի արևմտյան սահմանը։ Հույն-թուրքական II պատերազմի ժամանակ Սաքարյա գետի ոչ այնքան հեռու տեղի է ունեցել արյունալի ճակատամարտ թուրքական և հունական զորքերի միջև, որի հետևանքով թուրքերը ետ գրավեցին Փոքր Ասիայի ողջ տարածքը։
Արտաքին հղումներ
Կատեգորիա:Թուրքիայի գետեր
When the Sun Goes Down
When the Sun Goes Down, Սելենա Գոմեսի և Selena Gomez & the Scene նախագծի երրորդ ստուդիական ալբոմը, թողարկված 2011 թվականի հունիսի 21-ին ։ Ալբոմի առաջին սինգլը, թողարկվել է 2011 թվականի մարտի 14-ին, դարձել է «Who Says»-ը ։ 2013 թվականի հուլիսին հայտնի է դարձել, որ այդ ալբոմը վաճառվել է ԱՄՆ-ում 671,000 անգամ։
Տեղեկություն ալբոմի մասին
2011 թվականի փետրվարի 15-ին ձայնագրողական ընկերություն Universal Music Portugal-ը հաստատել է, որ ալբոմի ձայնագրումը ընթացքում է։ Առաջին սինգլը «Who Says»-ը ներկայացվել է On Air with Ryan Seacrest-ում մարտի 8-ին և դուրս է եկել վաճառքում 2011 թվականի մարտի 14-ին։ Մայիսի 19-ին ներկայացվել է ալբոմի շապիկը, իսկ սկավառակը, փոխել է անունը նախկին Otherside-ից When the Sun Goes Down-ի ։ Երկրորդ սինգլը դարձել է «Love You Like a Love Song» երգը ։
Նաև iTunes-ում թողարկվել են պրոմոսինգլներ «Bang Bang Bang» երգը, զբաղեցրած 94-րդ հորիզոնականը Billboard Hot 100-ում, և «Dices»-ը «Who Says»-ի իսպանալեզու տարբերակը։
Քննադատական արձագանքներ
Հիմնականում, ալբոմը ստացել է դրական գնահատականներ քննադատների կողմից։ OK! ամսագիրը նշել է, էր Սելենա Գոմեսի ընդունակությունները գերազանցում են Disney հեռուստաալիքով նրա կոլլեգաների վոկալային տվյալներին Մայլի Սայրուսին և Վանեսսա Հադջենսին ։ About.com-ը անվանել է սկավառակը «Սելենա Գոմեսի լավագույն ալբոմը» ։
Ծանոթագրություններ
Կատեգորիա:Սելենա Գոմեսի ալբոմներ
Դանիան Եվրատեսիլ երգի մրցույթում
Դանիան Եվրատեսիլ երգի մրցույթին մասնակցել է սկսած 1957 թվականից։ Մրցույթում Դանիան 3 անգամ հաղթող է ճանաչվել՝ 1963, 2000 և 2013 թվականներին։
Մասնակիցներ
Կատեգորիա:Դանիան Եվրատեսիլ երգի մրցույթում
Արիլա
Արիլա, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Ախալցխայից 21 կմ հարավ֊արևմուտք, Խարմանդաղ լեռնաշղթայից հյուսիս֊արևմուտք։
Բնակչություն
1907 թվականին ուներ 943 բնակիչ ։
Ծանոթագրություններ
Կատեգորիա:Արևելյան Հայաստանի գյուղեր Կատեգորիա:Փոսոֆի շրջանի համայնքներ Կատեգորիա:Թուրքիայի գյուղեր
Մաթեմատիկայի պատմությունը Հայաստանում
Մաթեմատիկայի պատմությունը Հայաստանում սկզբնավորվում է դեռևս Ուրարտական թագավորության ժամանակներից (մ. թ. ա. 9-7-րդ դարեր), երբ հայտնաբերվեցին հաշվարկման տասական և վաթսունական համակարգերը, և դրանք գրվում էին սեպագիր արձանագրությունների տեսքով։ Հայաստանի հին ժամանակվա թվաբանության և ուրարտական ժամանակաշրջանի թվաբանության մեջ անմիջական կապ գոյություն ուներ։ Ուրարտական ժամանակաշրջանի թվաբանությունը իր հետքն է թողել հին Հայաստանի թվաբանության վրա, որտեղ ապրել և աշխատել է Անանիա Շիրակացին։
5-րդ դարում՝ հայկական գրի ստեղծումից հետո, որպես թվանշաններ օգտագործվում էին հայկական տառերը։ Մաթեմատիկայի բնագավառում առաջին հայ գիտնականներից էր 7-րդ դարի ականավոր գիտնական Անանիա Շիրակացին։ Նա եղել է թվաբանության հայտնի դասագրքի հեղինակը։ 7-րդ դարի հայտնի մաթեմատիկներից էին նաև Լև Մաթեմատիկոսը, Նիլկոլայ Արտավազդը, Հովհաննես Իմաստասերը, Գրիգոր Մագիստրոսը։
17-19-րդ դարերում հայկական մի շարք շրջաններում բացվում են հայկական դպրոցներ, որտեղ ուսուցանվում էի մաթեմատիկա։ Այդ ժամանակաշրջանում բուռն կերպով հրատարակվում էին մաթեմատիկական գրքեր՝ հայերեն լեզվով։ Արդեն 17-19-րդ դարերում կար ավելի քան 90 դասագիրք, որոնց հեղինակները հայ մաթեմատիկոսներն էին։
20-րդ դարում Երևանում բացվում են Երևանի պետական համալսարանը (1921), Երևանի պոլիտեխնիկական համալսարանը (1931), Երևանի մանկավարժական համալսարանը (1922), ՀԽՍՀ Գիտությունների ակադեմիան (1943), որտեղ անցկացվում էին դասընթացներ ֆունկցիաներից, ֆունկցիաների հետազոտումից, ինտեգրալ և դիֆերենցիալ հավասարումներից և մաթեմատիկայի այլ բնագավառներից։
Ուրարտու
Ամենահին աղբյուրները մաթեմատիկայի հետ կապված, Հայաստանում հայտնաբերվել են Ուրարտական թագավորության ժամանակաշրջանում՝ սեպագիր արձանագրությունների տեսքով (մ. թ. ա. IX-VII դարեր)։ Նրանք վկայում են, որ այդ ժամանակ եղել է հաշվարկման տասական և վաթսունական համակարգերը։ Տասական համակարգը արմատապես տարբերվում էր եգիպտականից և մոտ էր մեր նորագույն համակարգին։ Սեպագիր արձանագրությունները ցույց են տալիս, որ մի քանի սիմվոլների օգնությամբ նրանք կարողացել են գրել բավականին մեծ ամբողջ և կոտորակային թվեր, և դրանց հետ կատարել են գումարման և հանման գործողություններ։ Ահա մի քանի օրինակներ, որոնք վերցված են Սարդուրի երկրորդի արձանագրություններից, որտեղ միավորները՝, տասնավորները՝ , հարյուրավորները՝ և հազարավորները՝ ։
Ուրարտացիները բարձր են գնահատել ասորա-բաբելական մշակույթը, վերցրել են նրանցից իրենց սեպագիր արձանագրությունները, ստեղծել են սեփական գիրը և գրականությունը, սեպագիր նշանների միջոցով գրառել են թվեր և գրել են բավականին մեծ թվեր։ Ուրարտական թագավորության և հին Հայաստանի թվաբանության մեջ գոյություն ունի անմիջական կապ։
Հայկական այբուբենի ստեղծումը
Հայերի մաթեմատիկական գիտելիքները, հատկապես 5-6-րդ դարերում, կարող էր ստանալ մեկ ընդհանուր գաղափար, մի կողմից ըստ փիլիսոփայական և պատմական աշխատանքների, որոնք ուսումնասիրում են որոշ խնդիրներ՝ մաթեմատիկայի և աստղագիտության հետ կապված, մյուս կողմից մշակույթի համար (բերդեր, ամրոցներ, պալատներ, եկեղեցիներ, կամուրջներ և ոռոգման համակարգ), որի համար պետք էին մաթեմատիկական գիտելիքների և ճիշտ հաշվարկներ, ինչպես նաև խթան էր հանդիսանում Հայաստանի մասնակցությանը միջազգային առևտրին։ 5-րդ դարում և 6-րդ դարի սկզբին հայերը մեկնում էին շարունակելու ուսումը Ալեքսանդրիայում, Հռոմում և Աթենքում։ Այս մասին վկայում են 5-րդ դարի հայ պատմիչները։
Մինչև անգամ ժամանակակից գիտնականները, պատմաբանները չեն կարող գտնել զուտ մաթեմատիկական տեքստեր հայերի կողմից, ինչպես նաև 5-րդ դարում, երբ Մեսրոպ Մաշտոցը ստեղծեց հայոց գրերը։ Հայկական գրերի ստեղծումից հետո բացվեցին հայկական դպրոցներ, որոնցում ուսուցանվում էր մաթեմատիկա։ Հայկական տառերը օգտագործվել են որպես թվեր (օրինակ. Գ-3, Խ-40, Չ-700, Ք-9000), ստորև ներկայացված է աղյուսակը։ Հայերի և հույների այբբենական համակարգի մեջ կան որոշ նմանություններ և տարբերություններ։ Հայերը ունեն 36 տառ, իսկ հույները՝ 27։ Ուրարտական համակարգը օգտագործվել է այբուբենին զուգահեռ, մինչև, վերջապես դուրս է եկել գործածությունից։ Սակայն ուրարտական շրջանի հետքերը անցել են նոր սերունդներին։
Անանիա Շիրակացի
Հայոց լեզվով պահպաված հին մաթեմատիկական աշխատանքնեի հեղինակը եղել է 7-րդ դարի պատմիչ, ուսուցիչ և բնական գիտությունների հիմնադիր Անանիա Շիրակացին։ Այն փաստը, որ 5-6-րդ դարերում կային հայերեն լեզվով աշխատություններ, վկայում է հենց ինքը՝ Շիրակացին։ Նա նշել է նաև, որ ոչ միայն ինքն է ներդրում ունեցել մաթեմատիկայի ասպարեզում, այլ նաև օգտվել է իր նախնիների աշխատանքներից.
Անանիա Շիրակացին մեծ ավանդ է ունեցել մաթեմատիկայի զարգացման գործում։ Նա ստեղծել է թվաբանության դասագիրքը, որը բաղկացած էր մի քանի մասերից. գումարման և հանման գործողությունների աղյուսակներից, բազմապատկման և բաժանման գործողությունների աղյուսակներից, տեսքի թվերի աղյուսակներից, որտեղ n ընդունում էր հայոց այբուբենի բոլոր տառերի թվային արժեքները, և կլորացվում էր մինչև ամենամոտ ամբողջ թիվը («Վեցհազարյակ»)։ Հայաստանում նույնպես օգտագործել են  տեսքի և այլ տեսքի թվեր։ Անանիա Շիրակացին կազմել է նաև հետաքրքրաշարժ խնդիրների գիրք, որը բաղկացած է եղել 24 խնդիրներից և խնդիրների հետ եղել են դրանց պատասխանները («Խրախճանականներ»)։ Գրեթե բոլոր խնդիրների մեջ Շիրակացին ամփոփում է հայ ժողովրդի կյանքը. կա՛մ խոսում էր հայոց պատմության, կա՛մ դիմում էի հայկական միջոցների։ Խնդիրները գծային էին, օրինակ դրանցից մեկը (№ 22) վերաբերվում էր թվաբանական պրոգրեսիայի բաժանմանը։
Պատմաբանները վկայում են այն մասին, որ Հայաստանում մ. թ. ա. 1-ին դարում կիրառել են երկարության չափման հետևյալ միավորները. ասպարեզ (օդում), որը հավասար է քայլի մասին, ասպարեզ (հողի վրա), որը հավասար է քայլի  մասին և 150 քայլ, աստիճան, որը ներառում է 500 ասպարեզ։ Մղոնը եղել է մոտավորապես 7 ասպարեզ, իսկ այլ կերպ՝ 1000 քայլ, 1050 քայլ, քայլը՝ 6 ոտնաչափ, իսկ ոտնաչափը 16 ձեռք։ VII դարում Հայաստանում երկու քաղաքների միջև հեռավորությունը չափում էին մղոններով, իսկ օրինակ մոլորակների և Երկրի միջև հեռավորությունները ասպարեզով։ Երկարության չափման մասին բոլոր տեղեկությունները գրված են Անանիա Շիրակացու «Աշխարհացույց» աշխատության մեջ։
Մաթեմատիկան Հայաստանում 7-րդ դարից հետո
Հետագայում Շիրակացու ավանդույթները շարունակեց բյուզանդական մաթեմատիկոս, մեխանիկ՝ Լեվ Մաթեմատիկոսը (790-869)։ Նա Կոստանդնուպոլսում զբաղվում էր մաթեմատիկայի դասախոսությամբ և 863 թվականին ստեղծեց և դարձավ Կոստանդնուպոլսի համալսարանի առաջին ռեկտորը։ Մաթեմատիկայում Լեվը համակարգում է տառերը, ինչպես թվաբանական սիմվոլներ՝ ակնկալելով հանրահաշվի առաջացմանը. նա պարզեցնում է Դիոֆանտի բարդ սիմվոլիկան և քայլ է անում հանրահաշվի հետագա զարգացման համար։ 11-րդ դարի սկզբին և 12-րդ դարում մաթեմատիկայի բնագավառում մեծ ավանդ է ունեցել Հովհաննես Իմաստասերը, հայտնի ինչպես Յոհան Սարկավագը (1045/1055-1129)։ Իր մաթեմատիկական աշխատանքները ցույց են տալիս, որ հայկական միջնակարգ դպրոցներում սովորում էին ոչ միայն գործնական և տեսական թվաբանություն այլ նաև թվերի տեսություն։ Իր աշխատանքներից մեկում նա բացահայտում է բազմապատկման աղյուսակի հայկական տարբերակը։ Նրա «Բազմանկյուն թվերը» գիրքը հիմնված է Նիկոմախի «Թվաբանություն» գրքի վրա։ Նա նույնպես շարունակել է հայերեն թարգմանել Ֆիլոն Ալեքսանդրացու, Արիստոտելի, Էվկլիդեսի, Դիոնիսիոս Արիոպագոսցու, Գրիգոր Նյուսացու գործերը։ Հովհաննես Իմաստասերը եղել է «Բազմանկյուն թվեր» գրքի հեղինակը, որը որպես դասագիրք օգտագործել են 11-12-րդ դարերում։
Մաթեմատիկան Հայաստանում բարձր մակարդակի է հասնում 11-13-րդ դարերում, երբ բացվում են միջնադարյան մի շարք համալսարաններ. Գլաձորի համալսարանը (հիմնադրվել է 1282 թվականին), Տաթևի համալսարանը (հիմնադրվել է 1373 թվականին), դպրոցներ Անիում, Հաղպատում և այլ ուսումնական հաստատություններ, այդ թվում Հայաստանի սահմաններից դուրս։
Շիրակացու ավանդույթները 13-րդ դարում շարունակել է նաև բյուզանդացի մաթեմատիկոս՝ ծագումով հայ, Նիկողայոս Արտավազդը։ Նրանից պահպանվել է ընդամենը երկու նամակ հունարեն լեզվով։ Նրանցից մեկը խոսում է այն մասին, թե ինչպես կարող ենք ձեռքի մատերով ցույց տալ 1-ից մինչև 9999 թվերը, իսկ մյուսը՝ թե ինչպես քառակուսի արմատ հանենք թվից։
Հայկական դպրոցներում օգտագործվում էր հույն կլասիկների գործերը։ Հայ գիտնականները կատարում էին այդ գործերի թարգմանությունները. Էվկլիդեսի «Սկզբունքներ»-ը հայերեն են թարգմանել մի քանի հեղինակներ։ Պահպանված մի քանի մասեր թարգմանել են և՛ Անանիա Շիրակացին, և՛ Գրիգոր Մագիստրոսը (թարգմանվել է անմիջապես հունարենից՝ 1051 թվականին), և այլք։ Համաձայն Գարեգին Պետրոսյանի, Էվկլիդեսի «Սկզբունքներ»-ի թարգմանության ամենահինը տարբերակը՝ արաբականից հետո, եղել է Գրիգոր Մագիստրոսի թարգմանությունը։ Էվկլիդեսի «Սկզբունքներ»-ի պահպանված մասերում հանդիպում են հայերեն թարգմանությամբ աքսիոմներ և դրույթներ, որոնք կազմում են «Սկզբունքներ»-ի հիմքը։ 1959 թվականին հայտնաբերվել է «Սկզբունքներ»-ի ևս մեկ թարգմանություն, որը կատարել է Գրիգոր Կեսարացին 17-րդ դարում։
17-19-րդ դարեր։ Հայկական մաթեմատիկական գրականություն
17-18-րդ դարերում մաթեմատիկա գիտության հարցերը անհանգստացնում էին պատմաբաններին և փիլիսոփաներին։ Իրենց հրապարակած փաստաթղթերը հիմնականում վերաբերվում էին թվաբանությանը և երկրաչափությանը։ Այդ ժամանակաշրջանում ստեղծվեցին գրքեր մաթեմատիկայի և մաթեմատիկական կրթության համար։ Առաջին տպագրված գիրքը հայերեն լեզվով եղել է «Թվերի արվեստ»-ը, որը ունեցել է 147 էջ և տպագրվել է 1675 թվականին՝ Մարսելում։ Հեղինակը անունը անհայտ է։ Նա գրքում նշել է, որ գիրքը գրում է դիլերների համար, քանի որ նրանք անգրագետ են եղել մաթեմատիկայից։ Նա իր գրքի մեջ չի օգտագործել հանման, բաժանման, բազմապատկման, հավասարման նշանները, իսկ համապատասխան նշաններ գրքի մեջ օգտագործել է։ Հաջորդ աշխատության մեջ օգտագործել է ֆրանսիական, իտալական, պարսկական և այլ մաթեմատիկական տերմիններ։ Ավելի ուշ պարզվել է, որ «Թվերի արվեստ»-ը Քրիստոֆոր Կլավին թարգմանել է լատիներեն։ 17-րդ դարում առանց հեղինակի անվան և ճշգրիտ ժամանակի, հրապարակվել է 120 էջանոց գիրք՝ դրանցից 109-ը թվաբանական աղյուսակներով. քառակուսի թվերի աղյուսակ՝ 1-100, բազմապատկման աղյուսակ՝ 1-100։ 1781 թվականին Վենեցիայում հրատարակվել է Սուքիաս Աղամալյանցի «Թվաբանություն գիրքը», որը ունեցել է 511 էջ։ Գիրքը ներառում է նյութեր ոչ միայն հանման, գումարման, բազմապատկման, բաժանման մասին այլ նաև թվաբանական, երկրաչափական պրոգրեսիաների մասին և լոգարիթմի մասին։ 1794 թվականին կրկին Վենեցիայում հրատարակվում է Սահակ Պրոնյանի «Երկրաչափություն» գիրքը, որի ծավալը կազմում է 423 էջ։ Գիրքը նվիրված է երկրաչափականթեորեմներին, աքսիոմներին և երկրաչափական տերմինների բացատրությանը (կոր, անկյուն, եռանկյուն, շրջանագիծ և այդպես շարունակ)։ Սահակ Պրոնյանի մահից հետո՝ 1810 թվականին, Վենեցիայում հրատարակվում է նրա «Եռանկյունաչափություն» գիրքը։ Այս գրքի մեջ պատմության մեջ առաջին անգամ օգտագործվում է մաթեմատիկական նշաններ։ Գիրքը նվիրված է եռանկյունաչափությանը, եռանկյունների լուծմանը և ոլորտային երկրաչափությանը։
17-18-րդ դարերում հայերեն մաթեմատիկական գրականության մեջ օգտագործվում էին ռուսերեն տերմիններ։ 1744, 1753 և 1807 թվականներին Աստրախանի Հայաստանի ձեռագրերին նվիրված արվեստի կենտրոնում, պարունակվել են այնպիսի խնդիրներ, որոնցում օգտագործվել է «ռուբլի», «կոպեկ» և այսպիսի շատ ռուսական անվանումներ։ Ռուսական դպրոցները Աստրախանում, որոնք սովորեցնում են շատ առարկաներ, այդ թվում նաև երկրաչափություն, ավարտում են հայ բնակչության մի քանի ներկայացուցիչներ, իսկ մնացածը չեն կարողանում՝ կրթության համար գումար վճարել չկարողանալու պատճառով։ 1810 թվականի դեկտեմբերի 12-ին Աստրախանում բացվում է Աղաբաբյան դպրոցը, որտեղ հայ բնակչության մեծ մասը հնարավորություն ունեցավ սովորելու։ 1828 թվականին Արևելյան Հայաստանում, որը այդ ժամանակ Ռուսական կայսրության տիրապետության տակ էր, սկսվեցին բացվել կրթական հաստատություններ։ 1838 թվականի դեկտեմբերի 9-ին Կոստանդնուպոլսում բացվում է Սկյուտարի վարժարանը, որտեղ ուսուցիչները հայեր են լինում՝ ստացած եվրոպական կրթություն։
Ղուկաս Տերտերյանցի մեծ աշխատանքները հրատարակվում են Վիեննայում։ 1843 թվականին միանգամից հրատարակվում է երկու գիրք՝ «Թվաբանություն» և «Տարրական երկրաչափություն»։ 1846 թվականին հրատարակվում է «Եռանկյունաչափություն և կոնաձև մարմիններ» գիրքը, որի ծավալը կազմում էր 134 էջ։ Գրքի երկրորդ մասը վերաբերվում էր անալիտիկ երկրաչափությանը։ Գրքի վերջում ներկայացված է 34 երկրաչափական գծագրություն։
17-19-րդ դարերում հայ հեղինակների կողմից ստեղծվեցին ավելի քան 90 հայկական գրքեր։
20-րդ դար
1921 թվականին Երևանում բացվում է հայկական համալսարան։ Մաթեմատիկայի ուսուցումը սկսվեց համալսարանի տեխնիկական ֆակուլտետի և բնական գիտությունների ֆակուլտետի հիմնադրման ժամանակ, իսկ մաթեմատիկոսներ սկսվեցին պատրաստվել 1924 թվականից՝ ֆիզմաթ ֆակուլտետի հիմնադրումից հետո։ 1921-1933 թվականներից համալսարանը պատրաստում էր մաթեմատիկայի ուսուցիչներ՝ ընդհանուր և միջնակարգ դպրոցներում դասավանդելու համար։ Արդեն 1933 թվականին Երևանի պետական համալսարանը անցավ ուսուցման 5-ամյա պլանին, և սկսեցին պատրաստել մաթեմատիկոս-գիտնականներ։ 1959 թվականին ֆիզմաթ ֆակուլտետում ստեղծվում են մեխանիկա-մաթեմատիկական և ֆիզիկական ֆակուլտետները։ 1963 թվականին սկսում են պատրաստել գիտնականներ կիբեռնետիկայի ոլորտում, իսկ 1972 թվականին ստեղծվում է կիրառական մաթեմատիկայի և ինֆորմատիկայի ֆակուլտետը ։
Մաթեմատիկայի անկախ գիտական և ստեղծագործական ոլորտը Խորհրդային Հայաստանում սկսվել է 1937-1941 թվականներին, երբ Երևանի պետական համալսարանի ֆիզմաթ ֆակուլտետի մի քանի ուսանողներ մեկնեցին ուսումը շարունակելու Մոսկվայում և Սանկտ-Պետերբուրգում՝ պաշտպանեցին թեզ և վերադարձան Երևան։
1943 թվականին հիմնադրվում է ՀԽՍՀ գիտությունների ակադեմիան ։ 1944 թվականին ՀԽՍՀ-ում ստեղծվում է մեխանիկայի և մաթեմատիկայի գրասենյակ։ Ավելի ուշ վարչությունը վերակազմավորում է մաթեմատիկայի և մեխանիկայի հայկական ազգային համալսարանը։ 1971 թվականին մաթեմատիկայի համալսարանը դարձավ անկախ կազմակերպություն։ 1956 թվականին ստեղծվեց մաթեմատիկական մեքենաների գիտահետազոտական համալսարանը։ 1957 թվականին ստեղծվում է Հայաստանի Խորհրդային Սոցիալիստական Հանրապետության համակարգչային կենտրոնը, որտեղ սկսեցին ուսումնասիրել կիբեռնետիկայի և համակարգչային տեխնիկայի խնդիրները, մաթեմատիկական ծրագրային ավտոմատացումը։ կիրառական մաթեմատիկայի, ինֆորմատիկայի և համակարգչային մեծ կենտրոն էր հանդիսանում նաև Հայաստանի պետական պոլիտեխնիկական համալսարանը։ 1961 թվականին Հայաստանի պետական պոլիտեխնիկական համալսարանը ստեղծում է համակարգչային համակարգերի և ինֆորմատիկայի ֆակուլտետ։ Համալսարանում կային նաև կիրառական մաթեմատիկայի, կիբեռնետիկայի և ֆիզիկայի ֆակուլտետներ ։
Հայաստանում մաթեմատիկական դպրոցի հիմնադիրը եղել է Հայաստանի գիտությունների ազգային ակադեմիայի անդամ՝ Արտաշես Շահինյանը (1906-1978)։ Արտաշես Շահինյանը եղել է առաջին հայ խորհրդային մաթեմատիկոսը։ Լենինգրադյան համալսարանի ասպիրանտուրան ավրտելուց հետ նա 1937 թվականին վերադառնում է Երևան, միաժամանակ զբաղվում է և՛ գիտական աշխատանքով, և՛ աշխատում է։ Մաթեմատիկայի հայկական դպրոցի ուսանողներից են եղել՝ Մխիթար Ջրբաշյանը, Սերգեյ Մերգելյանը, Ռաֆայել Ալեքսանդրյանը, Նագուշ Հարությունյանը, Գարեգին Պետրոսյանը, Վաչագան Սաղաթելյանը, Իշխան Խաչատրյանը, Գոհար Համբարձումյանը, Վանիկ Զաքարյանը, Նորայր Առաքելյանը և այլք ։
Մոտեցում տեսությանը
Հետազոտության հարցերին ամբողջովին սկսեցին պատասխանել 1930-ական թվականներին՝ Արտաշես Շահինյանը և ակտիվ կերպով շարունակեցին 1940-ական թվականներին՝ Հայաստանի ազգային ակադեմիայի անդամ Մխիթար Ջրբաշյանը (1918-1994) և Սերգեյ Մերգելյանը (1928—2008)։ Ուսումնասիրվում են ֆունկցիաների իրար մերձենալու օրենքները, և այնպիսի հարցերի, որոնք վերաբերվում են ինտեգրալային և հավասարակշռված մատրիցներին։ Այդ դեպքում ինտեգրալը ճշգրիտ ստացվել է որոշ լայն խմբերի տիրույթներում։ Դա եղել է ամբողջ թվային առանցքի վրա միակ լուծումը։ 1940 թվականից հայկական մաթեմատիկական դպրոցներում սկսվում է կազմակերպվել ֆունկցիաների մասին դասեր։
Սերգեյ Մերգելյանին հաջողվել է ստանալ բազմանդամ՝ կոմպլեքս հարթության համար։ Այս եղանակը հաջողությամբ կիրառվում է նաև ռացիոնալ ֆունկցիաների դեպքում, լավագույն դեպքում մի բազմանդամային մերձեցումով։ Այս աշխատանքների համար Սերգեյ Մերգելյանը ստացել է Ստալինի մրցանակ։
Ռիտա Լևի-Մոնտալչինի
Ռիտա Լևի-Մոնտալչինի (Rita Levi-Montalcini, ), իտալացի նյարդաբան, նեյրոկենսաբան, 1986 թվականից՝ Բժշկության կամ ֆիզիոլոգիայի Նոբելյան մրցանակի դափնեկիր։
Մաթեմատիկայի պատմությունը Հայաստանում
Մոտեցում տեսությանը
1950-ական թվականներին Մխիթար Ջրբաշյանը սկսել է հետազոտությունները բոլոր ֆունկցիաների միջինը, միատարրը և շոշափողը որոշելու համար, և այս աշխատանքները հաջողվել են միայն 1960-1970-ական թվականներին։
Ռիտա Լևի-Մոնտալչինի
Համաշխարհային բժշկագիտության մեջ հայտնի է աճի գործոնների հետազոտություններով։ Իտալիայի հինգ ցմահ սենատորներից մեկն է։
Մաթեմատիկայի պատմությունը Հայաստանում
Մոտավորությունների տեսություն
Կոմպլեքս տիրույթում բազմանդամների լրիվության հարցերի ուսումնասիրությունը Հայաստանում սկսվել է դեռևս 1930-ական թվականների վերջերին (Արտաշես Շահինյան) և բուռն զարգացում ապրել 1940-50-ական թվականներինին (Արտաշես Շահինյան, Մխիթար Ջրբաշյան, Սերգեյ Մերգելյան)։ Ուսումնասիրվել են բազմանդամներով մոտավորությունների հնարավորության, ինչպես նաև լավագույն մոտավորության հարցերը ինտեգրալային և կշռյալ-հավասարաչափ մատրիցների համար։ Ինտեգրալային մատրիցների համար ստացվել են լրիվության մի շարք ճշգրիտ հայտանիշներ՝ տիրույթների որոշ լայն դասերի համար։ Ստացվել է կշռյալ-հավասարաչափ բազմանդամային մոտավորության խնդրի լրիվ լուծումը իրական առանցքի համար։ Առաջադրվել ու լուծվել են իրական առանցքի վրա կշռյալ-լավագույն մոտավորությունների մի շարք ընդհանուր խնդիրներ (Մխիթար Ջրբաշյան)։ Ակադեմիկոս Մստիսլավ Կելդիշի (Մոսկվա) մեթոդի հետագա զարգացման ճանապարհով սպառիչ լուծում է ստացել կոմպլեքս հարթության վրա բազմանդամներով հավասարաչափ մոտարկման խնդիրը (Սերգեյ Մերգելյան)։ Այդ մեթոդը նա հաջողությամբ օգտագործել է նաև ռացիոնալ ֆունկցիաներով հավասարաչափ մոտավորության հնարավորության, ինչպես նաև լավագույն բազմանդամային մոտավորությունների հարցերում (Սերգոյ Մերգելյան, ԽՍՀՄ Պետական մրցանակ՝ 1952)։ 1950-ական թվականներին սկսվել են հետազոտություններն ամբողջ ֆունկցիաներով միջին, հավասարաչափ ու շոշափումային մոտավորությունների վերաբերյալ (Մխիթար Ջրբաշյան), որոնք 1960-70-ական թվականներիին ստացել են համակարգված բնույթ։ Վերջնական լուծում է տրվել տիրույթում անալիտիկ (մասնավորապես՝ ամբողջ) ֆունկցիաներով հավասարաչափ մոտավորության խնդրին։ Լիովին լուծվել է շոշափումային մոտավորության արագության նկարագրման խնդիրը։ Ստացվել են ամբողջ ֆունկցիաներով լավագույն մոտավորությունների վերաբերյալ մի շարք ընդհանուր ճշգրիտ լուծումներ (Նորայր Առաքելյան, ՀամԼԿԵՄ մրցանակ՝ 1970)։ Ամբողջ ֆունկցիաներով մոտավորությունների տեսության արդյունքներն ու մեթոդները հաջողությամբ կիրառվել են մի նոր բնագավառի՝ արժեքների բաշխման տեսության մեջ (Նորայր Առաքելյան և ուրիշներ)։ 1970-ական թվականներիից ծավալուն հետազոտություններ են կատարվել անալիտիկ ֆունկցիաների տարբեր համակարգերի լրիվության ու բազիսայնության վերաբերյալ (Մխիթար Ջրբաշյան և ուրիշներ)։ Արժեքավոր արդյունքներ են ստացվել դասավանդումը անալիտիկ շարունակության հարցերի և կոմպլեքս մոտավորությունների տեսության փոխադարձ կապի վերաբերյալ (Նորայր Առաքելյան և ուրիշներ)։
Ռիտա Լևի-Մոնտալչինի
Կենսագրություն
Ռիտա Լևի-Մոնտալչինին ծնվել է 1909 թվականի ապրիլի 22-ին Թուրինում՝ դառնալով Լևիների ընտանիքի չորրորդ երեխան (երկվորյակ քրոջ՝ Պաոլայի հետ միասին)։ Նրա ընտանիքն ունեցել է հրեական ծագում։ Նրա հայրը՝ Ադամ Լևին, եղել է էլեկտրական ինժեներ և մաթեմատիկոս, իսկ մայրը՝ Ադել Մոնտալչինին, հասարակ տնային տնտեսուհի։
Տեղի բժշկական դպրոցը 1936 թվականին ավարտելուց հետո Ռիտան դառնում է ֆիզիոլոգ Ջուզեպպե Լևիի ավագ օգնականը, սակայն Իտալիայի նոր կառավարության ղեկավար Բենիտո Մուսոլինիի որդեգրած հրեահալած քաղաքականությունն արգելքներ դրեց հրեաների առջև և վերջիններս զրկվեցին ազատ ակադեմիական և գիտական գործունեություն ծավալելու անօտարելի իրավունքից։ Այսպիսով՝ Ֆաշիստական Իտալիայի նվիրակոչումը վատ անդրադարձավ վերջինիս մասնագիտական գործունեության վրա։ 1943 թվականին Լևի-Մոնտալչինին և նրա ընտանիքը ստիպված եղան փախչել Ֆլորենցիա և վերադարձան միայն Թուրինում ռազմական գործողությունների ավարտից հետո։
Մաթեմատիկայի պատմությունը Հայաստանում
Իրական փոփոխականի ֆունկցիաների տեսություն
Հետազոտությունները կատարվել են 1950-ական թվականներիի կեսերից, որոնք սկզբնական շրջանում հիմնականում վերաբերում էին չափելի ֆունկցիաներն օրթոգոնալ (մասնավորապես՝ եռանկյունաչափական) շարքերով ներկայացման և այդ շարքերի միակության հարցերին։ Ալեքսանդր Թալալյանն ապացուցել է ընդհանուր բնույթի թեորեմներ, որոնց համաձայն՝ լրիվ օրթոգոնալ համակարգերի շարքերով կարող են ներկայացվել բոլոր չափելի ֆունկցիաները, և որ այդ շարքերը կարող են ունենալ նաև ցանկացած սահմանային ֆունկցիաների բազմություն։ 1965 թվականից նրա ղեկավարությամբ կատարվել են ընդհանուր օրթոգոնալ համակարգերի և բազիսների, ինչպես նաև որոշակի օրթոգոնալ համակարգերի (Ոտլշի, Հաարի և այլ եռանկյունաչափական համակարգեր) համակարգված հետազոտություններ։ Կարևոր արդյունքներ են ստացվել տարբեր իմաստներով ունիվերսալ օրթոգոնալ շարքերի գոյության վերաբերյալ։ Լուծվել են օրթոգոնալ շարքերի՝ դրական չափի բազմությունների վրա անվերջությանը զուգամիտելու հիմնախնդրին վերաբերող մի շարք խնդիրներ, որոնք որոշակի առաջընթաց են Լուզինի առաջադրած համապատասխան խնդրի լուծման ուղղությամբ։ Լուծվել է ինտեգրելի ֆունկցիաներին զուգամիտող Ոտլշի շարքերի գործակիցների վերականգնման խնդիրը, և ապացուցվել են Կանտորի ու Վալլե-Պուսսենի տիպի այնպիսի միակության թեորեմներ Հաարի և Ոտլշի համակարգերի համար, որոնց հանգունակները եռանկյունաչափական համակարգի դեպքում ճիշտ չեն կամ մինչ այդ հայտնի չէին։ Ապացուցվել են ընդհանուր բնույթի թեորեմներ, որոնց համաձայն՝ չափելի ֆունկցիաների համակարգերի լրիվության որոշ հատկություններ պահպանվում են նաև այդ համակարգերից վերջավոր թվով ֆունկցիաներ հեռացնելուց հետո։ Կարևոր արդյունքներ են ստացվել ոչ լրիվ մինիմալ համակարգերի մուլտիպլիկացիոն լրացման միջոցով բազիսներ ստանալու հարցում։ Տրվել են նաև օրթոգոնալ համակարգերի որոշ հատկությունների և այդ համակարգերով վերլուծությունների զուգամիտության կապի վերաբերյալ մի քանի կարևոր խնդիրների լուծումները։ Ստացվել են կարևոր թեորեմներ հավանական տարածություններում չափելի ֆունկցիաների մարտինգալներով ներկայացման, այդ մարտինգալների կառուցվածքի և նրանց միակության վերաբերյալ։
Ռիտա Լևի-Մոնտալչինի
Ծանոթագրություններ
Կատեգորիա:Նոբելյան մրցանակի դափնեկիրներ Կատեգորիա:Նոբելյան մրցանակի կին դափնեկիրներ Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ Կատեգորիա:Աթեիստներ Կատեգորիա:Իտալացի երկարակյացներ Կատեգորիա:Իտալիայի ցմահ սենատորներ Կատեգորիա:Լոնդոնի թագավորական ընկերության անդամներ Կատեգորիա:Իտալացի կին գիտնականներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լոնդոնի թագավորական միության արտասահմանյան անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Հրեա նոբելյան մրցանակակիրներ Կատեգորիա:Հրեա կին գիտնականներ
Մաթեմատիկայի պատմությունը Հայաստանում
Դիֆերենցիալ և ինտեգրալ հավասարումներ
Այս ասպարեզում 1930-ական թվականներին ստացվել են որոշ արդյունքներ պարաբոլական հավասարումների վերաբերյալ։ Համակարգված հետազոտություններ սկսվել են 1948 թվականիցից՝ Ռաֆայել Ալեքսանդրյանի աշխատանքներով, հիմն, ուղղություններն էին՝ էլիպսային, հիպոէլիպսային, հիպերբոլական ու թույլ հիպերբոլական և ինտեգրալ (այդ թվում՝ սինգուլյար ինտեգրալ) հավասարումները։ Հետազոտվել են նոր բնույթի եզրային խնդիրներ՝ որոշ ոչ դասական դիֆերենցիալ հավասարումների համակարգերի համար, Դիրիխլեի խնդիրը՝ լարի տատանման հավասարման համար, ներմուծվել է ընդհանրացված սեփական ֆունկցիայի հասկացությունը։ Մխիթար Ջրբաշյանը և Հանրի Ներսիսյանն առաջինն են դիտարկել նոր բնույթի եզրային խնդիրներ և սպեկտրային վերլուծություններ՝ կոտորակային կարգի դիֆերենցիալ օպերատորներին առնչվող։ Ուսումնասիրվել են Շտուրմի-Լիուվիլի խնդրի սպեկտրային վերլուծությունները, և ստացված արդյունքները տարածվել են Դիրակի միաչափ համակարգերի վրա (Իշխան Սարգսյան)։ Արդյունքները շարադրված են Բորիս Լևիտանի և Իշխան Սարգսյանի «Սպեկտրային տեսության ներածություն։ Ինքնահամալուծ սովորական դիֆերենցիալ օպերատորներ» (ուսումնական, 1970) մենագրությունում։ Ուսումնասիրվել են Շտուրմի-Լիուվիլի հակադարձ խնդիրը, ինչպես նաև բարձր կարգի հավասարումների դեպքում ցրման տեսության հակադարձ խնդիրը։ Հանրի Ներսիսյանն ուշացող արգումենտով հավասարման եզրային խնդրի համար ստացել է, ըստ սեփական ֆունկցիաների վերլուծության, թեորեմներ, մշակել է թույլ (ոչ խիստ) հիպերբոլական հավասարումների համար որոշ խնդիրների ուսումնասիրության եղանակ, ներմուծել և օգտագործել է Վոլտերայի ինտեգրալ հավասարման ընդհանուր հասկացությունը, ինչպես նաև առաջարկել ինտեգրալ օպերատորների շրջման մի եղանակ, երբ կորիզը բավարարում է մասնակի ածանցյալներով դիֆերենցիալ հավասարմանը։ Ոաումնասիրվել են որոշ ոչ ինքնահամալուծ դիֆերենցիալ օպերատորների սպեկտրի վարքը և գրգռումները։ Նազարեթ Թովմասյանը և ուրիշներ հետագոտել են Դիրիխլեի և Նեյմանի խնդիրները խզվող եզրային տվյալների դեպքում, ստացել մի շարք արդյունքներ ընդհանուր էլիպսային համակարգերի վերաբերյալ։ Հետազոտվել են նաև սովորական դիֆերենցիալ հավասարումներ՝ ընդհանրացված ֆունկցիաների դասում, ստացվել մի շարք արդյունքներ սինգուլյար ինտեգրալ հավասարումների վերաբերյալ (Նազարեթ Թովմասյան)։ Չուսումնասիրվել են Վիների-Հոպֆի ինտեգրալ հավասարումները եզակի դեպքում (Նազարեթ Թովմասյան, Նորայր Ենգիբարյան)։ Հետազոտվել են նաև ճառագայթման տեղափոխության տեսության ինտեգրալ և ինտեգրադիֆերենցիալ հավասարումները (Նորայր Ենգիբարյան)։ Հայկ Ղազարյանն ուսումնասիրել է ընդհանուր դիֆերենցիալ օպերատորներին համապատասխանող բազմանդամների վարքը և դրանով իսկ բացահայտել հիպոէլիպսականության պայմանը ոչ ռեգուլյար օպերատորների որոշ դասի համար, ինչպես նաև ստացել լուծումների որոշ գնահատականներ։
Երկրաչափություն, տոպոլոգիա, հանրահաշիվ
Երկրաչափության բնագավառում հետազոտություններն սկսվել են 1940-ական թվականներին ԵՊՀ-ում. ուսումնասիրվել են ուղղաձիգ կոնգրուենցիաների աֆինային տեսության հարցեր։ Հետագայում ուսումնասիրություններն ընդլայնվել են, աշխատանքներ են կատարվել բազմաչափ հարթությունների լոկալ-դիֆերենցիալ երկրաչափության, դասական համասեռ տարածություններում ենթաբազմաձևությունների երկակի նորմալացման և ենթաբազմաձևությունների լոկալ կառուցման, դիֆերենցելի շերտավորման վրա աֆինային կապերի ու տենզորական դաշտերի պրոյեկտման տեսության և այլ հարցերի վերաբերյալ։
Տոպոլոգիայի բնագավառում աշատանքներն սկսվել են 1970-ական թվականների սկգբներին։ Ներմուծվել են հիլբերտյան տարածության ենթաբազմությունների անվերջ չափանի նմանատեղային խմբերը, և վերջավոր դեֆեկտով սֆերայի համար հաշվվել կոմպակտ տիպի այդ խմբերը։ Ստացվել է կամայական հաուսդորֆյան տարածության բոլոր H-փակ (ինչպես նաև բոլոր հաուսդորֆյան) ընդլայնումների կառուցման՝ վաղուց դրված խնդրի լուծումը։ 1980-ական թվականներին Ստոունի-Վայերշտրասի մոտարկման դասական թեորեմն ընդհանրացվել է կամայական տոպոլոգիական տարածության համար (Ս. Հովսեփյան)։
Հավանականություններ տեսություն և մաթեմատիկական վիճակագրություն
Հետազոտություններն սկսվել են հետպատերազմյան տարիներին։ Ստացվել են մի շարք արդյունքներ պատահական շարժընթացների տեսության (Գոհար Համբարձումյան), իսկ ավելի ուշ՝ χ2 հայտանիշի վերաբերյալ (Ս. Թումանյան)։ Ռուբեն Համբարձումյանի աշխատանքներով ստեղծվել է նոր ուղղություն՝ կոմբինատորային ինտեգրալ երկրաչափությունը, որը կարևոր կիրառություններ է ստացել ստոխաստիկ երկրաչափության խնդիրների հետազոտություններում, մասնավորապես լուծվել են երկրաչափական պատահական շարժընթացների տարածաբանությանը (ստերեոլոգիա, շերտագրություն) վերաբերող խնդիրներ։ Ստացված արդյունքները շարադրված են Ռուբեն Համբարձումյանի մենագրություններում ։ Լուծվել են նաև զանգվածային սպասարկման տեսության խնդիրներ (Էդուարդ Դանիելյան), որոշ արդյունքներ են ստացվել ստոխաստիկ դիֆերենցիալ հավասարումների, վիճակագրական ֆիզիկայի, ինֆորմացիաների տեսության, պատահական շարժընթացների տեսության ասպարեզներում։
Մաթեմատիկական ֆիզիկա
Սկզբնավորվել է 1960-ական թվականներին՝ Վիկտոր Համբարձումյանի դասական աշխատանքներով, որոնցում առանձնահատուկ տեղ են գրավում ինվարիանտության սկզբունքը և Շտուրմի-Լիուվիլի հակադարձ խնդրի ձևակերպումն ու լուծումը։ Հետագայում մաթեմատիկական ֆիզիկական հետազոտությունները զարգացել են Նորայր Ենգիբարյանի աշխատանքներում։ մաթեմատիկական ֆիզիկայի դիֆերենցիալ, ինտեգրալ, ինտեգրալ-դիֆերենցիալ ու հանրահաշվական հավասարումների հետազոտման ու լուծան բնագավառում՝ ներառյալ փաթեթի տիպի հավասարումների լայն դասերը, մշակվել են մի շարք նոր մեթոդներ, որոնք կիրառվել են ճառագայթման տեղափոխման տեսության գծային և ոչ գծային ուղիղ և հակադարձ խնդիրներում, ֆիզիկական կինետիկայի, կիսամարկոփան շարժընթացների բնագավառներում։ Ստեղծվել է գծային օպերատորների ֆակտորացման ոչ գծային հավասարումների տեսությունը՝ ներառյալ ոչ շրջելի օպերատորների ֆակտոիացումն ու Միլնի ընդհանրացված հիմնախնդրի լուծումը։ Ստեղծվել է Համբարձումյանի ընդհանրացված հավասարումների տեսությունը։ Զարգացվել են կրիտիկական դեպքում անշարժ կետի նոր սկզբունքներ։ Դրվել են ըստ չափի ածանցյալ պարունակող դիֆերենցիալ հավասարումների տեսության հիմքերը։ Ապացուցվել է Համմերշտեյնի և Ուրիսոնի տիպի ոչ կոմպակտ օպերատորներով հավասարումների որոշ դասերի լուծելիությունը կրիտիկական դեպքում (Նորայր Ենգիբարյան, Լ. Արաբաջյան, Ա. Խաչատրյան, Մ. Մուրադյան, Խ. Խաչատրյան, Ա. Բարսեղյան, Հ. Հարությունյան)։
Գրականություն
Կատեգորիա:Մաթեմատիկայի պատմություն Կատեգորիա:Մաթեմատիկան Հայաստանում
Սերխիո Ալվարես
Սերխիո Ալվարես Կոնդե (Sergio Álvarez Conde, ), իսպանացի ֆուտբոլիստ, «Սելտա Վիգո» ֆուտբոլային ակումբի դարպասապահ։
Ակումբային կարիերա
Սերխիոն ծնվել է Կատոյրա քաղաքում՝ Պոնտեվեդրայում, ֆուտբոլ է սկսել խաղալ «Արոսա» երիտասարդական ակումբի կազմում, իսկ 1999 թվականին՝ 13 տարեկան հասակում, տեղափոխվել է հարևան «Սելտա Վիգո» ակումբ։ «Սելտա»-ի կազմում իր նորամուտը մեծահասակների մակարդակով անցկացրել է Իսպանիայի թագավորական ֆուտբոլի ֆեդերացիայի երկրորդ դիվիզիոնում՝ որպես պահեստային։ 2008/09 թվականների մրցաշրջանում Ալվարեսը վարձավճարով հանդես է եկել մեկ այլ գալիսական ակումբում՝ «Ռասինգ Ֆերոլ»-ում։ 2011 թվականին հունիսի 4-ին Սերխիոն առաջին անգամ խաղացել է «Սելտա»-ի գլխավոր թիմում՝ 3։0 հաշվով ջախջախելով «Կարտագենա»-ին ։ Ավելի ուշ՝ ակումբի հիմնական դարպասապահ Իսմայել Գոմես Ֆալկոնեի՝ «Էրկուլես» ֆուտբոլային ակումբ տեղափոխվելուց հետո, նա տեղափոխվել է հիմնական թիմ և զբաղեցրել է դարպասապահի տեղը ։